SL
C 281/8
Uradni list Evropske unije
22.7.2022
Predhodna priglasitev koncentracije (Zadeva M.10718 – KINGSPAN / ONDURA) Zadeva, primerna za obravnavo po poenostavljenem postopku (Besedilo velja za EGP)
(2022/C 281/06) 1.
Komisija je 14. julija 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — Kingspan Group Limited („Kingspan“, Združeno kraljestvo), ki ga obvladuje skupina Kingspan Group Plc (Združeno kraljestvo), — Ondura SAS („Ondura“, Francija), ki ga posredno obvladuje podjetje Naxicap Partners.
Podjetje Kingspan bo pridobilo v smislu člena 3(1)(b) uredbe o združitvah izključni nadzor nad celotnim podjetjem Ondura.
Koncentracija se izvede z nakupom delnic.
2.
Poslovne dejavnosti zadevnih podjetij so:
— podjetje Kingspan je dejavno predvsem na področju proizvodnje sendvič plošč, izolacij, rešitev za osvetlitve in zračenje, vode in energije ter podatkovne in talne tehnologije po vsem svetu, — podjetje Ondura je dejavno na področju proizvodnje in dobave rešitev za lahke strehe in hidroizolacijskih rešitev za eno- ali dvokapne in ravne strehe, prozornih in prosojnih plastičnih plošč ter dodatnih in dopolnilnih izdelkov po vsem svetu. 3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.10718 – KINGSPAN / ONDURA Pripombe se lahko Komisiji pošljejo po elektronski pošti, po telefaksu ali po pošti.
Pri tem uporabite spodnje kontaktne podatke: e-naslov: COMP-MERGER-REGISTRY@ec.europa.eu faks +32 22964301 poštni naslov: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.